Makedonci u Srbiji

**[[Makedonci]] u Srbiji** () su zvanično priznata nacionalna manjina u Republici Srbiji, čija nacionalna prava u domenu kulture, obrazovanja, informisanja, kao i službene upotrebe jezika i pisma predstavlja Nacionalni savet makedonske nacionalne manjine, sa sedištem u Pančevu.

Prema popisu iz 2011. godine, u Srbiji živi 22, 755 Makedonaca, što je za 3, 092 manje nego pri popisu 2002. godine.
Najveća koncentracija Makedonaca je u mestima Plandište, Jabuka, Glogonj i Kačarevo, gde oni čine od 12 do 33% ukupnog stanovništva. U Republici Srbiji, prema popisu iz 2002. godine, 14, 355 građana izjasnilo se da je njihov maternji jezik makedonski.

## Imigracija

U periodu 1945&ndash;1992, Makedonci i makedonski jezik bili su konstitutivni narod i jezik Socijalističke Federativne Republike Jugoslavije. U tom periodu, mnogi Makedonci migrirali su u različite krajeve tada zajedničke države. Najveći intenzitet naseljavanja bio je kada se na hiljade Makedonaca iz Severne Grčke proteranih tokom grčkog građanskog rata doselilo u Vojvodinu. Najveći broj ovih izbeglica doveden je upravo u Socijalističku Republiku Srbiju, a posebno u Socijalističku Autonomnu Pokrajinu Vojvodinu gde se do danas i nalazi najveća koncentracija ove nacionalne manjine u Srbiji.

### Rasprostranjenost u Srbiji

Makedonska populacija koja živi u Srbiji koncentrisana je u dva regiona- Grad Beograd i Vojvodinu. Najviše Makedonaca u Beogradu koncentrisano je u opštinama Novi Beograd i Palilula.

## Makedonci u Vojvodini

Kada je u pitanju Vojvodina, postoji više zona u kojima žive Makedonci. Mesta u kojima Makedonci čine značajnu etničku manjinu su mesta Plandište, Glogonj, Dužine, Kačarevo i Jabuka koja se sa 32,54% Makedonaca smatra važnim uporištem Makedonaca u Vojvodini. U ovim mestima žive uglavnom Makedonci koji su se doselili 1960ih i 1970ih godina iz Republike Makedonije, iz ekonomskih razloga.

Makedoncima su zagarantovana manjinska prava, a makedonski jezik je zvaničan u mestima:
* Jabuka, Pančevo
* Dužine
* Plandište

## Makedonski mediji

Glavni informativno-politički časopis makedonske zajednice u Srbiji je mesečna „Makedonska videlina“. Ograničeni prenos na makedonskom jeziku dostupan je na TV Novi Sad, kao i na lokalnoj stanici TV Pančevo.
Generalno, makedonski jezik nije u zvaničnoj upotrebi u komunikacijama u Srbiji, što Nacionalni savet makedonske nacionalne manjine nastoji da promeni.

## Poznati Makedonci iz Srbije
* Marko Ivanović , srpski glumac, Makedonskog porekla, rođen u Skoplju
* Aleksandar Lazevski, makedonski fudbaler koji trenutno igra za Partizan, rođen u Vršcu
* Risto Vasilevski, makedonski i srpski pesnik, esejista, antologičar, izdavač – akademik
* Aleksandar Džambazov, kompozitor
* Bogomil Đuzel, makedonski pesnik, esejista, dramski pisac i prevodilac, rođen u Čačku
* Vladimir Gligorov, srpski ekonomista i politikolog, sin Kira Gligorova
* Vasil Hadžimanov, džez- muzičar
* Viktor B. Šećerovski, pesnik, prevodilac, esejista.Autor 14 knjiga i više desetina prevedenih sa srpskog na makedonski i obratno.
* Goran Simov, srpski fudbalski golman, trenutno nastupa za makedonski FK Vardar, rođen u Beogradu
* Zafir Hadžimanov, muzičar
* Ipče Ahmedovski, srpski pevač makedonskog porekla
* Ivica Iliev, srpski fudbaler koji trenutno igra za Vislu iz Krakova, rođen u Beogradu
* Jašar Ahmedovski, srpski pevač makedonskog porekla
* Lazar Ristovski, poznati srpski glumac
* Maja Odžaklijevska, makedonska i srpska pevačica pop muzike
* Mario Đurovski, fudbaler, sin Milka Đurovskog
* Milko Đurovski, bivši jugoslovenski i makedonski fudbaler
* Stojan Pačov, slikar, koji živi i stvara u Beogradu
* Tijana Dapčević, profesor violončela i makedonsko-srpska pop-pevačica
* Kevser Selimova i Đorđe Želčeski, muzički duo, žive i stvaraju u Beogradu
* Dušica Ilin, novinar i pesnikinja. Objavila više desetina knjiga. Dobitnica značajnih knjiž. nagrada.
* Dimče Gulevski, poznati biznismen osnivač i vlasnik Salaša 84 čuvene turisticke destinacije u Novom Sadu.
* Ristovski Blagoje, etno muizičar, živeo radio u Beogradu, KUD "Ivo Lola Ribar"

## Reference

## Vanjske veze
* Veb-sajt posvećen međunarodnim pravima Makedonaca